**Suvi Ronkainen** (s. 7. kesäkuuta 1962 Helsinki) on yhteiskuntatieteiden tohtori. Hän on Vaasan yliopiston entinen rehtori.

Ura
---

Ronkaisen viisivuotinen rehtorikausi Vaasan yliopistossa alkoi vuoden 2015 alusta. Hän on järjestyksessään kuudes Vaasan yliopiston rehtori. Ronkaisen edeltäjä rehtorina oli Matti Jakobsson. Ronkainen joutui jättämään rehtorin paikkansa terveydellisistä syistä tammikuussa 2017. Hänen paikkansa yliopiston rehtorina otti viransijaisena kesästä 2015 lähtien toiminut Jari Kuusisto. Ronkainen jatkoi Vaasan yliopiston hallinnon osa-aikaisena neuvonantajana heinäkuun 2018 loppuun saakka.

Ronkainen on toiminut vuosina 2002–2014 tutkimusmenetelmien professorina Lapin yliopistossa. Hänen tutkimuksellisen kiinnostuksensa kohteita olivat esimerkiksi tieto ja tiedon käytettävyys sekä tietämättömyyden intressit. Hän oli Menetelmätieteiden laitoksen varajohtaja Lapin yliopistossa vuosina 2005–2010. Hän oli myös Lapin yliopiston tutkijakoulun johtaja vuosina 2004–2013 sekä Lapin yliopiston tutkimuksesta vastaava vararehtori vuosina 2010–2011. Ronkainen on myös Helsingin yliopiston sosiaalipsykologian dosentti.

Ronkainen valmistui valtiotieteiden maisteriksi Helsingin yliopistosta vuonna 1989 pääaineenaan sosiaalipsykologia. Helsingin yliopistossa hän teki myös lisensiaattityönsä sosiaalipsykologiasta vuonna 1993. Yhteiskuntatieteiden tohtoriksi Suvi Ronkainen väitteli Tampereen yliopistosta vuonna 1999. Hänen väitöstutkimuksensa käsitteli kolmea yhteiskuntatieteellisen ja feministisen keskustelun käsitettä eli subjektiviteettia, tietoa ja toimijuutta.

Ronkainen oli puoli vuotta sairauslomalla virusperäisen aivotulehduksen vuoksi, mutta toipui siitä ja palasi työhön vuoden 2016 alusta. Maaliskuun alusta 2016 heinäkuuhun 2018 Ronkainen työskenteli osa-aikaisesti rehtorinkansliassa erityistehtävissä rehtoraatin asiantuntijana (nimikkeellä senior advisor). Ronkaisen viransijaisena määräaikaisena rehtorina maaliskuusta 2016 kesäkuuhun 2017 toimi vararehtori Jari Kuusisto. Kuusiston pestiä rehtorina jatkettiin tammikuussa 2017 vuoden 2020 loppuun saakka sairaudesta toipumisen vaadittua odotettua enemmän aikaa.

Rehtoraatin asiantuntijana Ronkaisen tehtävänä oli vuosina 2016–2017 valmistella Vaasan yliopiston uuden toimintastrategian mukaisia uudistuksia. Esimerkiksi Jyväskylän ja Vaasan yliopistojen vuonna 2016 solmiman aiesopimuksen mukaisesti tutkintoon johtava kielten koulutus ja kielten tutkimus siirtyi lukuvuonna 2017 Vaasasta Jyväskylän yliopistoon. Ronkainen oli asiantuntijana valmistelemassa hanketta.

Lähteet
-------

1. 1 2  Johanna Jurkka: Yliopiston rehtori sai aivoverenvuodon – ja selvisi: "Toipumiseni on ihme" (Arkistoitu – Internet Archive) *Aamulehti*. 14.12.2015. Viitattu 26.10.2016.
2. 1 2  Vaasan yliopiston rehtoriksi Suvi Ronkainen *uva.fi*.  29.9.2014. Vaasan yliopisto.
3. 1 2 3  Jari Kuusisto jatkaa Vaasan yliopiston rehtorina
4. 1 2  Elina Niemistö: Vaasan yliopiston rehtori kävi lähellä kuolemaa *Ylen uutiset*.  30.1.2016. Viitattu 30.1.2016.
5. ↑  Rehtori *uva.fi*. Vaasan yliopisto.
6. ↑  Suvi Ronkainen aloitti tutkimusmenetelmien professorina *ulapland.fi*.  16.8.2002. Lapin yliopisto.
7. ↑  Tampereen yliopiston väitökset – Suvi Ronkainen *uta.fi*. Tampereen yliopisto.
8. 1 2 3  Rehtori kevään erityistehtävissä *uva.fi*.  1.3.2016. Vaasan yliopisto.
9. 1 2 3 4  Jari Kuusisto jatkaa yliopiston rehtorina *uva.fi*.  30.6.2016. Vaasan yliopisto.

Aiheesta muualla
----------------

* Suomen Akatemia: Vaasasta vastauksia maailman suuriin haasteisiin (Arkistoitu – Internet Archive)
* Vaasan ylioppilaslehti: Samaan suuntaan mutta lisää kaasua (Arkistoitu – Internet Archive)

|  |  |  |
| --- | --- | --- |
| Edeltäjä:**Matti Jakobsson** | **Vaasan yliopiston rehtori**2014–2017 | Seuraaja:**Jari Kuusisto** |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Vaasan yliopisto |
| --- |
|  |
| **Sijainti**: Palosaari, Vaasa |
|  |
| Rehtorit | 
* Saxén (1968–1970)
* Palomäki (1970–1987)
* Virtanen (1987–1994)
* Salminen (1994–1998)
* Jakobsson (1998–2014)
* Ronkainen (2015–2017)
* Kuusisto (2015–2022)
* Martikainen (2023–)

 |
|  |
| Yksiköt | 
* Johtamisen yksikkö
* Laskentatoimi ja rahoitus
* Markkinointi ja viestintä
* Tekniikan ja innovaatiojohtamisen yksikkö

 |
|  |
| Kampus | 
* Digital Economy
* Domus Bothnica
* Fabriikki
* Innovation and Entrepreneurship InnoLab
* Konttori
* Luotsi
* Muova
* Puuvillatalo
* Technobothnia
* Tervahovi
* VEBIC

 |
|  |
| Media | Vox Cordis |
|  |
| Opiskelijaelämä | 

|  |  |
| --- | --- |
| Yhteisöt | Vaasan yliopiston ylioppilaskunta |
|  |
| Ainejärjestöt | CoMedia · Giga · Hallinnoijat · Tutti · Warrantti · Övertäjät |
|  |
| Kulttuuri ja media | Vaasan Ylioppilasteatteri Ramppi · Vaasan ylioppilaskuoro · Vaasan ylioppilaslehti |

 |
|  |
| Muuta | 
* Yliopistokollegio
* Vaasan opiskelija-asuntosäätiö
* *Filosofinen tiedekunta*
* *Kauppatieteellinen tiedekunta*
* *Teknillinen tiedekunta*

 |

 |